Fiè allo Sciliar

Fiè allo Sciliar () je obec v severnom Taliansku asi 12 km východne od mesta Bolzano na upätí hory Schlern v Južnom Tirolsku. V obci žije 3 463 obyvateľov.

 Geografia 
Po sčítaní obyvateľov 31. decembra v roku 2010 mala obec 3 463 obyvateľov. Rozloha obce je 44,4 km². Obec Fiè allo Sciliar obsahuje tzv. frazione (členenie, najmä dedín a osád) Aica di Sopra (Oberaicha), Aica di Sotto (Unteraicha), Fiè di Sopra (Obervöls), Fiè di Sotto (Untervöls), Novale di Fiè (Völser Ried), Novale di Presule (Prösler Ried), Peterbühl, Prato all'Isarco (Blumau), Presule (Prösels), San Costantino (St. Konstantin), Santa Caterina (St. Kathrein), Sant'Antonio (St. Anton), Umes (Ums)

Fiè allo Sciliar hraničí s obcami: Castelrotto, Cornedo all'Isarco, Renon a Tires.

 Dejiny 
Obec sa dostáva na svetlo histórie v roku 888 za vlády Arnulfa Korutánskeho, panovníka Východofranskej ríše.

Názov obce je písomne doložený v roku 888 ako Fellis, v 982987 ako Vellis, v 10501065 ako Velles, ako Velse v roku 1218 a v roku 1255 ako Vels a je pravdepodobne románskeho pôvodu.

 Pamiatky a zaujímavé miesta 
Na území obce je krásny stredoveký hrad Castello di Presule (Schloss Prösels), ktorý bol postavený v roku 1279. V minulosti bol hrad viackrát silne poškodený, od roku 1810 bol takmer v ruinách. Práce na obnove hradu sa začali v roku 1981 a na nasledujúci rok boli ukončené.

Fara (Widum) bola postavená v 18. storočí z dvoch budov. Ľavá časť je v prevádzke od roku 1429 ako fara. Freska na fasáde zobrazuje svätcov Jána Nepomuckého a Augustína (1729)

Kaplnka svätého Michala, dvojpodlažná románsko cintorínska kaplnka (12. storočie), znovu vysvätená v roku 1472.náhľad|Interiér kostola Nanebovzatia Panny Márie

Farský kostol Nanebovzatia Panny Márie je starobylý kostol v regióne Schlern / Sciliar. Halový kostol s tromi hlavnými loďami, postavený v neskoro gotickom slohu v rokoch 1515 a 1570 na mieste románskeho kostola sa datuje do konca 12. storočia. Barokova veža bola pristavaná po roku 1703.

St. Peter am Bühl, románsky kostol (datuje sa do 12. a 13. storočia) nachádza sa na kopci obývanom už v prehistorických dobách. Približne v 1498 postavili gotickú klenbu a zvýšili vežu. Krídlový oltár je uložený vo farskom múzeu. Bočný portál je z pieskovca (1507).

Neďaleko obce sa nachádza prekrásne jazero Völser Weiher.

 Doplňujúce údaje 
 Obyvateľstvo:
 94,92% nemčina
 4,46% taliančina
 0,62% ladinský dialekt

 Vývoj počtu obyvateľov 

 Galéria 

 Iné projekty 

 Externé odkazy 
 Oficiálna stránka

 Zdroj 


Kategória:Mestá v regióne Tridentsko-Horná Adiža